CELEX: 32012R0921
Language: sk
Date: 2012-10-08 00:00:00
Title: Vykonávacie nariadenie Komisie (EÚ) č. 921/2012 z  8. októbra 2012 , ktorým sa stosedemdesiaty deviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

9.10.2012   
            
            
               SK
            
            
               Úradný vestník Európskej únie
            
            
               L 274/20
            
         VYKONÁVACIE NARIADENIE KOMISIE (EÚ) č. 921/2012
   z 8. októbra 2012,
   ktorým sa stosedemdesiaty deviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 27. septembra 2012 sankčný výbor Bezpečnostnej rady OSN rozhodol o vymazaní jednej fyzickej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, po zvážení žiadosti o vymazanie zo zoznamu, ktorú predložila táto osoba, a súhrnnej správy ombudsmana ustanoveného podľa rezolúcie Bezpečnostnej rady OSN 1904(2009).
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. októbra 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpisom „Fyzické osoby“ sa vypúšťa tento záznam:
      
         „Abdullahi Hussein Kahie. Adresa: 26 Urtegata Street, Oslo 0187 Nórsko. Dátum narodenia: 22.9.1959. Miesto narodenia: Mogadišo, Somálsko. Štátna príslušnosť: Nórsko. Číslo cestovného pasu: a) 26941812 (nórsky pas vydaný 23.11.2008, b) 27781924 (nórsky pas vydaný 11.5.2010 s platnosťou do 11.5.2020. Národné identifikačné číslo: 22095919778. Dátum zaradenia do zoznamu podľa článku 2a ods. 4 písm. b): 9.11.2001.“